title: Komisijas Īstenošanas regula (ES) 2016/148 (2016. gada 4. februāris), ar ko Regulas (EK) Nr. 798/2008 I pielikumā groza ierakstu par Amerikas Savienotajām Valstīm to trešo valstu, teritoriju, zonu vai nodalījumu sarakstā, no kuriem attiecībā uz augsti patogēno H7N8 apakštipa putnu gripu atļauts Savienībā importēt vai tranzītā caur to pārvadāt konkrētas mājputnu izcelsmes preces (Dokuments attiecas uz EEZ)

text:
               5.2.2016

               LV

               Eiropas Savienības Oficiālais Vēstnesis

               L 30/17

         KOMISIJAS ĪSTENOŠANAS REGULA (ES) 2016/148
   (2016. gada 4. februāris),
   ar ko Regulas (EK) Nr. 798/2008 I pielikumā groza ierakstu par Amerikas Savienotajām Valstīm to trešo valstu, teritoriju, zonu vai nodalījumu sarakstā, no kuriem attiecībā uz augsti patogēno H7N8 apakštipa putnu gripu atļauts Savienībā importēt vai tranzītā caur to pārvadāt konkrētas mājputnu izcelsmes preces
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK (1), ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā, un jo īpaši tās 8. panta ievadfrāzi, 8. panta 1. punkta pirmo daļu un 8. panta 4. punktu,
   ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (2), un jo īpaši tās 23. panta 1. punktu, 24. panta 2. punktu un 25. panta 2. punktu,
   tā kā:

               (1)

               Komisijas Regulā (EK) Nr. 798/2008 (3) ir noteiktas veterinārās sertifikācijas prasības mājputnu un mājputnu produktu (“preču”) importam Savienībā un pārvadāšanai tranzītā caur to, tostarp uzglabāšanai tranzīta laikā. Tajā paredzēts, ka preces atļauts importēt Savienībā un pārvadāt tranzītā caur to vienīgi no tām trešām valstīm, teritorijām, zonām vai nodalījumiem, kas norādīti minētās regulas I pielikuma 1. daļas tabulas 1. un 3. ailē.

               (2)

               Turklāt Regulā (EK) Nr. 798/2008 ir paredzēti nosacījumi, saskaņā ar kuriem trešo valsti, teritoriju, zonu vai nodalījumu var uzskatīt par augsti patogēnās putnu gripas (APPG) neskartu.

               (3)

               Amerikas Savienotās Valstis ir iekļautas Regulas (EK) Nr. 798/2008 I pielikuma 1. daļā kā trešā valsts, kam no visas tās teritorijas ir atļauts preču imports Savienībā un preču tranzīts caur to.

               (4)

               Nolīgumā starp Savienību un Amerikas Savienotajām Valstīm (4) paredzēta ātra savstarpēja reģionalizācijas pasākumu atzīšana gadījumā, ja notiek slimības uzliesmojumi Savienībā vai Amerikas Savienotajās Valstīs (“nolīgums”).

               (5)

               Amerikas Savienotās Valstis 2016. gada 15. janvārī apstiprināja H7N8 apakštipa APPG klātbūtni saimniecībā Indiānas štatā, un tādēļ tas vairs nevar tikt uzskatīts par minētās slimības neskartu. Amerikas Savienoto Valstu veterinārās iestādes nekavējoties apturēja veterināro sertifikātu izdošanu preču sūtījumiem, kurus paredzēts eksportēt uz Savienību no Indiānas štata. APPG kontroles nolūkā un lai ierobežotu tās izplatību, tās ir arī īstenojušas pilnīgas izkaušanas politiku.

               (6)

               Amerikas Savienotās Valstis ir sniegušas informāciju par epidemioloģisko situāciju to teritorijā un informāciju par tālākas APPG izplatības novēršanai veiktajiem pasākumiem, kuru Komisija tagad ir izvērtējusi. Pamatojoties uz minēto izvērtēšanu, kā arī saistībām, kas noteiktas nolīgumā, un Amerikas Savienoto Valstu sniegtajām garantijām, jāsecina, ka tādiem ierobežojumiem preču ievešanai Savienībā, kas attiecināmi tikai uz APPG skartajām teritorijām, kurām Amerikas Savienoto Valstu veterinārās iestādes noteikušas ierobežojumus pašreizējo uzliesmojumu dēļ, vajadzētu būt pietiekamiem, lai novērstu apdraudējumus, kas saistīti ar preču ievešanu Savienībā.

               (7)

               Tāpēc Regulas (EK) Nr. 798/2008 I pielikums būtu attiecīgi jāgroza.

               (8)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 798/2008 I pielikuma 1. daļu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 4. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 18, 23.1.2003., 11. lpp.

      (2)  OV L 343, 22.12.2009., 74. lpp.

      (3)  Komisijas 2008. gada 8. augusta Regula (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (OV L 226, 23.8.2008., 1. lpp.).

      (4)  Nolīgums starp Eiropas Kopienu un Amerikas Savienotajām Valstīm par sanitārajiem pasākumiem, kas vajadzīgi, lai aizsargātu sabiedrības un dzīvnieku veselību tirdzniecībā ar dzīviem dzīvniekiem un dzīvnieku izcelsmes produktiem. Eiropas Kopienas vārdā apstiprināts ar Padomes Lēmumu 98/258/EK (OV L 118, 21.4.1998., 1. lpp.).

      PIELIKUMS
      Regulas (EK) Nr. 798/2008 I pielikuma 1. daļā aiz ieraksta par Amerikas Savienoto Valstu Indiānas štatu iekļauj šādu ierakstu:

                     Trešās valsts vai teritorijas ISO kods un nosaukums

                     Trešās valsts, teritorijas, zonas vai nodalījuma kods

                     Trešās valsts, teritorijas, zonas vai nodalījuma apraksts

                     Veterinārais sertifikāts

                     Īpašie nosacījumi

                     Īpašie nosacījumi

                     Putnu gripas uzraudzības statuss

                     Putnu gripas vakcinācijas statuss

                     Salmonellu kontroles statuss

                     Paraugs(-i)

                     Papildu garantijas

                     Noslēguma datums (1)

                     Sākuma datums (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     “US — Amerikas Savienotās Valstis

                     US-2.21.1

                     Indiānas štats

                     WGM

                     VIII

                     P2

                     15.01.2016.

                     POU, RAT

                     N
                     P2
                     P2

                     BPR, BPP, DOC, DOR, HEP, HER, SRP, SRA, LT20

                     A

                     S3, ST1”

         (1)  Preces, ieskaitot atklātā jūrā transportētas preces, kuras ražotas pirms šā datuma, atļauts importēt Savienībā 90 dienu laikposmā pēc šā datuma.

         (2)  Savienībā atļauts importēt tikai preces, kas ražotas pēc šā datuma.


title: Komisijas Īstenošanas regula (ES) Nr. 70/2013 ( 2013. gada 23. janvāris ) par atsevišķu preču klasifikāciju kombinētajā nomenklatūrā

text:
               26.1.2013

               LV

               Eiropas Savienības Oficiālais Vēstnesis

               L 26/5

         KOMISIJAS ĪSTENOŠANAS REGULA (ES) Nr. 70/2013
   (2013. gada 23. janvāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 23. janvārī

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Produkts ar šādu sastāvu (masas %):

                              —

                              etilspirts,

                              90

                              —

                              etil-terc-butilēteris (ETBE).

                              10

                        Produktu pārvadā kā lejamkravu.

                  2207 20 00

                  Klasifikācija noteikta pēc 1., 3.a) un 6. vispārīgā kombinētās nomenklatūras interpretācijas noteikuma un KN kodu 2207 un 2207 20 00 formulējuma.
                  Pozīcija 2207 sniedz konkrētāku aprakstu nekā pozīcija 3824, kas sniedz vispārīgāku aprakstu. Tāpēc, piemērojot vispārīgo noteikumu 3.a) punktu, klasifikācija pozīcijā 3824 nav iespējama.
                  Produkts ir vienkāršs etilspirta un ETBE maisījums. ETBE procentuālais saturs produktā padara to nederīgu lietošanai pārtikā, bet netraucē to izmantot rūpnieciskām vajadzībām (sk. arī HS skaidrojumu par pozīciju 2207 ceturto daļu).
                  Tāpēc produkts klasificējams ar KN kodu 2207 20 00 kā denaturēts etilspirts.


title: Komisijas Īstenošanas regula (ES) Nr. 280/2011 ( 2011. gada 21. marts ) par importa licenču izdošanu atbilstīgi pieteikumiem, kas iesniegti 2011. gada marta pirmajās septiņās dienās, saskaņā ar tarifu kvotu augstākā labuma liellopu gaļai, kuru pārvalda ar Regulu (EK) Nr. 620/2009

text:
               22.3.2011

               LV

               Eiropas Savienības Oficiālais Vēstnesis

               L 76/50

         KOMISIJAS ĪSTENOŠANAS REGULA (ES) Nr. 280/2011
   (2011. gada 21. marts)
   par importa licenču izdošanu atbilstīgi pieteikumiem, kas iesniegti 2011. gada marta pirmajās septiņās dienās, saskaņā ar tarifu kvotu augstākā labuma liellopu gaļai, kuru pārvalda ar Regulu (EK) Nr. 620/2009
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
   tā kā:

               (1)

               Komisijas 2009. gada 13. jūlija Regulā (EK) Nr. 620/2009, ar ko paredz importa tarifa kvotu pārvaldību augstas kvalitātes liellopu gaļai (3), ir izklāstīti sīki izstrādāti noteikumi importa licenču iesniegšanai un izdošanai.

               (2)

               Regulas (EK) Nr. 1301/2006 7. panta 2. punktā paredzēts, ka gadījumos, kad licenču pieteikumos pieprasītie daudzumi pārsniedz attiecīgajā kvotas periodā pieejamos daudzumus, jānosaka piešķīruma koeficienti attiecībā uz katrā licences pieteikumā norādītajiem daudzumiem. Daudzumi, kas pieprasīti importa licenču pieteikumos, kuri laikposmā no 2011. gada 1. marta līdz 7. martam iesniegti saskaņā ar Regulas (EK) Nr. 620/2009 3. pantu, pārsniedz pieejamos daudzumus. Tādējādi jānosaka, par kādu apjomu var izdot importa licences, nosakot piešķīruma koeficientu,

         IR PIEŅĒMUSI ŠO REGULU.
   1. pants
   Importa licenču pieteikumiem, uz kuriem attiecas kvota ar kārtas numuru 09.4449 un kuri iesniegti laikposmā no 2011. gada 1. marta līdz 7. martam saskaņā ar Regulas (EK) Nr. 620/2009 3. pantu, piemēro piešķīruma koeficientu 28,677523 % apmērā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 21. martā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 238, 1.9.2006., 13. lpp.

      (3)  OV L 182, 15.7.2009., 25. lpp.


title: Komisijas Īstenošanas regula (ES) 2015/1398 (2015. gada 14. augusts), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               15.8.2015

               LV

               Eiropas Savienības Oficiālais Vēstnesis

               L 216/7

         KOMISIJAS ĪSTENOŠANAS REGULA (ES) 2015/1398
   (2015. gada 14. augusts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 14. augusta

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  150,3

                  MK

                  51,2

                  ZZ

                  100,8

                  0709 93 10

                  TR

                  128,9

                  ZZ

                  128,9

                  0805 50 10

                  AR

                  138,4

                  BO

                  146,4

                  CL

                  160,0

                  UY

                  146,4

                  ZA

                  145,9

                  ZZ

                  147,4

                  0806 10 10

                  EG

                  247,3

                  IL

                  390,7

                  MA

                  158,2

                  TR

                  162,0

                  US

                  339,9

                  ZZ

                  259,6

                  0808 10 80

                  AR

                  108,9

                  BR

                  83,3

                  CL

                  136,9

                  NZ

                  138,6

                  US

                  145,7

                  ZA

                  117,5

                  ZZ

                  121,8

                  0808 30 90

                  AR

                  132,0

                  CL

                  130,2

                  NZ

                  146,7

                  TR

                  139,9

                  ZA

                  112,3

                  ZZ

                  132,2

                  0809 30 10, 0809 30 90

                  MK

                  70,8

                  TR

                  131,8

                  ZZ

                  101,3

                  0809 40 05

                  BA

                  48,2

                  IL

                  141,4

                  MK

                  36,8

                  XS

                  57,7

                  ZZ

                  71,0

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 427/2011 ( 2011. gada 2. maijs ), ar ko groza Regulas (EK) Nr. 798/2008 I pielikumu attiecībā uz ierakstu par Izraēlu trešo valstu, teritoriju, zonu vai nodalījumu sarakstā  Dokuments attiecas uz EEZ

text:
               3.5.2011

               LV

               Eiropas Savienības Oficiālais Vēstnesis

               L 113/3

         KOMISIJAS ĪSTENOŠANAS REGULA (ES) Nr. 427/2011
   (2011. gada 2. maijs),
   ar ko groza Regulas (EK) Nr. 798/2008 I pielikumu attiecībā uz ierakstu par Izraēlu trešo valstu, teritoriju, zonu vai nodalījumu sarakstā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu un 8. panta 4. punktu,
   ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (2), un jo īpaši tās 23. panta 1. punktu un 24. panta 2. punktu,
   tā kā:

               (1)

               Komisijas 2008. gada 8. augusta Regulā (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (3) paredzēts, ka preces, uz kurām attiecas minētā regula, var importēt Savienībā un tranzītā caur to pārvadāt tikai no trešām valstīm, teritorijām, zonām un nodalījumiem, kas iekļauti minētās regulas I pielikuma 1. daļas tabulā.

               (2)

               Saskaņā ar Regulu (EK) Nr. 798/2008, ja augstas patogenitātes putnu gripas (APPG) uzliesmojums konstatēts trešā valstī, teritorijā, zonā vai nodalījumā, kas iepriekš bijis šīs slimības neskarts, attiecīgā trešā valsts, teritorija, zona vai nodalījums atkal uzskatāmi par augstas patogenitātes putnu gripas neskartiem ar noteikumu, ka tiek ievēroti konkrēti nosacījumi. Šie nosacījumi ir slimības kontroles nolūkā īstenota sistēmiskas dzīvnieku iznīcināšanas politika, tostarp visās iepriekš inficētajās audzētavās veikta atbilstoša tīrīšana un dezinfekcija. Turklāt trīs mēnešu laikā pēc sistēmiskas dzīvnieku iznīcināšanas politikas pabeigšanas un tīrīšanas un dezinfekcijas ir jāveic putnu gripas uzraudzība saskaņā ar minētās regulas IV pielikuma II daļu.

               (3)

               Izraēla ir iekļauta Regulas (EK) Nr. 798/2008 I pielikuma 1. daļā kā treša valsts, no kuras Savienībā ir atļauts importēt mājputnu izcelsmes preces, uz kurām attiecas minētā regula. Pēc APPG uzliesmojuma 2010. gada sākumā atsevišķu preču importa ierobežojumus no Izraēlas uz Savienību attiecināja uz konkrētām tās teritorijas daļām ar minēto regulu, kurā jaunākie grozījumi izdarīti ar Komisijas Regulu (EK) Nr. 332/2010 (4). Apgabals, no kuras konkrētu preču imports tika aizliegts, ir aprakstīts ierakstā par Izraēlu Regulas (EK) Nr. 798/2008 I pielikuma 1. daļas 3. ailē ar kodu IL-2, un to piemēro līdz 2010. gada 1. maijam. Tomēr attiecībā uz precēm, kuras ražotas pirms minētā datuma, ir jāturpina aizliegums importēt no IL-2 konkrētas mājputnu izcelsmes preces saistībā ar minēto uzliesmojumu.

               (4)

               Turklāt 2011. gada 8. martā Izraēla informēja Komisiju par augsti patogēnās H5N1 apakštipa putnu gripas uzliesmojumu tās teritorijā.

               (5)

               Apstiprinātā APPG uzliesmojuma dēļ Izraēlas teritoriju vairs nevar uzskatīt par šīs slimības neskartu. Tāpēc Izraēlas kompetentās veterinārās iestādes attiecīgi ir pārtraukušas izdot veterināros sertifikātus atsevišķu mājputnu izcelsmes preču sūtījumiem.

               (6)

               Izraēla ir iesniegusi Komisijai informāciju par veiktajiem kontroles pasākumiem saistībā ar neseno slimības uzliesmojumu. Komisija ir novērtējusi šo informāciju un epidemioloģisko situāciju Izraēlā.

               (7)

               Slimības kontroles nolūkā un lai ierobežotu tās izplatību, Izraēla ir īstenojusi sistēmiskas iznīcināšanas politiku. Izraēlas ātrā un izlēmīgā rīcība, lai ierobežotu slimību, un epidemioloģiskās situācijas novērtējuma pozitīvais rezultāts dod iespēju atsevišķu mājputnu izcelsmes preču importa ierobežojumus attiecināt tikai uz slimības skarto zonu, kurai Izraēlas veterinārās iestādes noteikušas ierobežojumus.

               (8)

               Turklāt Izraēla veic putnu gripas uzraudzības pasākumus, kuri atbilst prasībām, kas noteiktas Regulas (EK) Nr. 798/2008 IV pielikuma II daļā.

               (9)

               Ņemot vērā epidemioloģiskās situācijas labvēlīgo attīstību un ar to saistītos putnu gripas uzraudzības pasākumus uzliesmojuma apturēšanā atbilstīgi nosacījumiem Regulā (EK) Nr. 798/2008, ir lietderīgi, ka periods, kura laikā ir apturēta atļauja importam Savienības teritorijā, pēc atbilstošas tīrīšanas un dezinfekcijas iepriekš inficētā saimniecībā tiek ierobežots līdz trīs mēnešiem un beidzas 2011. gada 14. jūnijā.

               (10)

               Tāpēc attiecīgi jāgroza Regula (EK) Nr. 798/2008.

               (11)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 798/2008 I pielikuma 1. daļā ierakstu par Izraēlu aizstāj ar tekstu šīs regulas pielikumā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 2. maijā

            Komisijas vārdā –

            priekšsēdētājs

         José Manuel BARROSO

      (1)  OV L 18, 23.1.2003., 11. lpp.

      (2)  OV L 343, 22.12.2009., 74. lpp.

      (3)  OV L 226, 23.8.2008., 1. lpp.

      (4)  OV L 102, 23.4.2010., 10. lpp.

      PIELIKUMS

                     “IL – Izraēla

                     IL-0

                     Visa valsts

                     SPF

                     EP, E

                     S4

                     IL-1

                     Izraēlas teritorija, izņemot IL-2 un IL-3

                     BPR, BPP, DOC, DOR, HEP, HER, SRP

                     N

                     A

                     S5, ST1

                     WGM

                     VIII

                     POU, RAT

                     N

                     IL-2

                     Izraēlas teritorija, kuras robežas ir šādas:

                                 —

                                 rietumos – ceļš Nr. 4,

                                 —

                                 dienvidos – ceļš Nr. 5812, kas savienojas ar ceļu Nr. 5815,

                                 —

                                 austrumos – drošības siena līdz ceļam Nr. 6513,

                                 —

                                 ziemeļos – ceļš Nr. 6513 līdz tā krustojumam ar ceļu Nr. 65. No šā punkta taisnā līnijā līdz ieejai Givat Nili un no turienes taisnā līnijā līdz ceļu Nr. 652 un 4 krustojumam.

                     BPR, BPP, DOC, DOR, HEP, HER, SRP

                     N, P2

                     1.5.2010.

                     A

                     S5, ST1

                     WGM

                     VIII

                     P2

                     1.5.2010.

                     POU, RAT

                     N, P2

                     1.5.2010.

                     IL-3

                     Izraēlas teritorija, kuras robežas ir šādas:

                                 —

                                 ziemeļos – ceļš Nr. 386 līdz Jeruzalemes pilsētas robežai, Refaim upe, bijusī Izraēlas Jordānas robeža (“zaļā līnija”),

                                 —

                                 austrumos – ceļš Nr. 356,

                                 —

                                 dienvidos – ceļš Nr. 8670., 3517. un 354,

                                 —

                                 rietumos – taisna līnija uz ziemeļiem līdz ceļam Nr. 367, pa šo ceļu rietumu virzienā, pēc tam ziemeļu virzienā līdz ceļam Nr. 375 un rietumos no ciemata Matta – līnija uz ziemeļiem–ziemeļaustrumiem līdz ceļam Nr. 386.

                     BPR, BPP, DOC, DOR, HEP, HER, SRP

                     N, P2

                     8.3.2011.

                     14.6.2011.

                     A

                     S5, ST1

                     WGM

                     VIII

                     P2

                     8.3.2011.

                     14.6.2011.

                     POU, RAT

                     N, P2

                     8.3.2011.

                     14.6.2011.”


title: Komisijas Īstenošanas regula (ES) 2015/1408 (2015. gada 19. augusts) par atļauju lietot DL-metionil-DL-metionīnu par barības piedevu zivīm un vēžveidīgajiem (Dokuments attiecas uz EEZ)

text:
               20.8.2015

               LV

               Eiropas Savienības Oficiālais Vēstnesis

               L 219/3

         KOMISIJAS ĪSTENOŠANAS REGULA (ES) 2015/1408
   (2015. gada 19. augusts)
   par atļauju lietot DL-metionil-DL-metionīnu par barības piedevu zivīm un vēžveidīgajiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju lietot DL-metionil-DL-metionīnu par barības piedevu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (3)

               Konkrētais pieteikums attiecas uz atļauju lietot DL-metionil-DL-metionīnu par barības piedevu visām ūdensdzīvnieku sugām, un to paredzēts klasificēt piedevu kategorijā “Uzturfizioloģiskās piedevas”.

               (4)

               Eiropas Pārtikas nekaitīguma iestāde (“Iestāde”) 2015. gada 27. janvāra atzinumā (2) secināja, ka ar piedāvātajiem lietošanas nosacījumiem DL-metionil-DL-metionīns kaitīgi neietekmēs dzīvnieku veselību, cilvēku veselību vai vidi un ka to var uzskatīt par lietderīgu aminoskābes L-metionīna avotu zivju un vēžveidīgo sugām. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

               (5)

               DL-metionil-DL-metionīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo vielu būtu jāļauj lietot, kā norādīts šīs regulas pielikumā.

               (6)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā norādīto vielu, kas iekļauta barības piedevu kategorijā “Uzturfizioloģiskās piedevas” un funkcionālajā grupā “Aminoskābes, to sāļi un analogi”, ir atļauts lietot par dzīvnieku barības piedevu atbilstīgi minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 19. augustā

            Komisijas vārdā –

            priekšsēdētājs

         Jean-Claude JUNCKER

      (1)  OV L 268, 18.10.2003., 29. lpp.

      (2)  EFSA Journal 2015; 13(2):4012.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  mg uz kg kompleksās barības ar mitruma saturu 12 %

                     Kategorija “Uzturfizioloģiskās piedevas”. Funkcionālā grupa “Aminoskābes, to sāļi un analogi”

                  3c306

                  —

                  DL-metionil-DL-metionīns

                     Piedevas sastāvs

                  Ķīmiski sintezēts kristālisks pulveris, kurā DL-metionil-DL-metionīna saturs ir vismaz 93 %, DL-metionīna saturs – ne vairāk kā 3 % un nātrija sulfāta saturs (sausnā) – ne vairāk kā 3 %

                     Aktīvās vielas raksturojums

                  DL-metionil-DL-metionīns (2-[(2-amino-4-metilsulfanilbutanoil)amino]-4-metilsulfanilbutānskābe)
                  Ķīmiskā formula: C10H20N2O3S2

                     CAS numurs: 52715-93-2

                     Analīzes metode
                      (1)

                  DL-metionil-DL-metionīna kvantitatīvai noteikšanai barības piedevā: apgrieztās fāzes augstas izšķirtspējas šķidrumhromatogrāfijas metode, kas kombinēta ar fotometrisko detektēšanu pie 205 nm (RP-HPLC-UV).
                  DL-metionil-DL-metionīna kvantitatīvai noteikšanai premiksos, barības maisījumos un barības sastāvdaļās: jonu apmaiņas hromatogrāfijas metode ar pēckolonnas derivatizāciju un fotometrisko detektēšanu pie 570 nm (IEC-UV)

                  Zivis un vēžveidīgie

                  —

                  Marķējumā norāda mitruma saturu

                  2025. gada 9. septembris

         (1)  Sīkāka informācija par analīzes metodēm atrodama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) Nr. 1061/2013 ( 2013. gada 29. oktobris ) par atļauju preparātu Enterococcus faecium NCIMB 10415 izmantot kā barības piedevu teļiem, kazlēniem, kaķiem un suņiem un par grozījumiem Regulā (EK) Nr. 1288/2004 (atļaujas turētājs DSM Nutritional Products Ltd , ko pārstāv DSM Nutritional products Sp. z o.o. )  Dokuments attiecas uz EEZ

text:
               31.10.2013

               LV

               Eiropas Savienības Oficiālais Vēstnesis

               L 289/38

         KOMISIJAS ĪSTENOŠANAS REGULA (ES) Nr. 1061/2013
   (2013. gada 29. oktobris)
   par atļauju preparātu Enterococcus faecium NCIMB 10415 izmantot kā barības piedevu teļiem, kazlēniem, kaķiem un suņiem un par grozījumiem Regulā (EK) Nr. 1288/2004 (atļaujas turētājs DSM Nutritional Products Ltd, ko pārstāv DSM Nutritional products Sp. z o.o.)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).

               (2)

               Saskaņā ar Direktīvu 70/524/EEK preparātu Enterococcus faecium NCIMB 10415 bez termiņa ierobežojuma ar Komisijas Regulu (EK) Nr. 1288/2004 (3) atļāva lietot kā barības piedevu teļiem, ar Komisijas Regulu (EK) Nr. 1200/2005 (4) – sivēnmātēm, ar Komisijas Regulu (EK) Nr. 252/2006 (5) – sivēniem, ar Komisijas Regulu (EK) Nr. 943/2005 (6) – gaļas cūkām un ar Komisijas Regulu (EK) Nr. 102/2009 (7) – kaķiem un suņiem. Pēc tam saskaņā ar Regulas (EK) Nr. 1831/2003 10. panta 1. punkta b) apakšpunktu minēto preparātu kā esošu lopbarības līdzekli iekļāva lopbarības piedevu reģistrā.

               (3)

               Ar Komisijas Īstenošanas regulu (ES) Nr. 361/2011 (8) šo preparātu desmit gadus atļāva izmantot arī gaļas cāļiem.

               (4)

               Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums atkārtoti novērtēt Enterococcus faecium NCIMB 10415 preparātu kā barības piedevu teļiem, kaķiem un suņiem un saskaņā ar minētās regulas 7. pantu izvērtēt jaunu šīs piedevas lietojumu kazlēniem, pieprasot to klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (5)

               Eiropas Pārtikas nekaitīguma iestāde (“iestāde”) 2013. gada 29. janvāra atzinumos (9) secināja, ka saskaņā ar ierosinātajiem izmantošanas nosacījumiem preparātam Enterococcus faecium NCIMB 10415 nav nelabvēlīgas ietekmes uz dzīvnieku veselību, cilvēku veselību vai vidi un ka tas palielina audzējamo un nobarojamo teļu galīgo ķermeņa masu un/vai dzīvsvara pieaugumu dienā, kā arī to var ekstrapolēt uz audzējamiem un nobarojamiem kazlēniem. Turklāt tā atzina, ka preparātam ir labvēlīga ietekme uz suņiem, palielinot zarnu trakta vai seruma IgA koncentrāciju. Iestāde neuzskata, ka būtu nepieciešamas īpašas prasības attiecībā uz uzraudzību pēc produkta laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par dzīvnieku barībā esošās piedevas analītisko metodi.

               (6)

               Tā kā attiecībā uz kaķiem ir novērota neliela, bet nozīmīga ietekme uz fēču kvalitāti, tas tika uzskatīts par pietiekamu, lai apstiprinātu iedarbīgumu uz šo sugu.

               (7)

               Preparāta Enterococcus faecium NCIMB 10415 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc būtu jāļauj izmantot šo piedevu, kā norādīts šīs regulas pielikumā.

               (8)

               Tādējādi, piešķirot jaunu atļauju saskaņā ar Regulu (EK) Nr. 1831/2003, Regula (EK) Nr. 102/2009 būtu jāatceļ un Regula (EK) Nr. 1288/2004 attiecīgi būtu jāgroza.

               (9)

               Drošības apsvērumi neprasa atļaujas nosacījumu izmaiņu tūlītēju piemērošanu, tāpēc ir lietderīgi noteikt pārejas periodu, lai ieinteresētās personas varētu sagatavoties jauno prasību izpildei saistībā ar atļaujas piešķiršanu.

               (10)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Atļauju piešķiršana
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizētāji” un “citas zootehniskās piedevas”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Regulas (EK) Nr. 102/2009 atcelšana
   Regulu (EK) Nr. 102/2009 atceļ.
   3. pants
   Grozījumi Regulā (EK) Nr. 1288/2004
   Regulas (EK) Nr. 1288/2004 I pielikumā svītro ierakstu par E 1705, Enterococcus faecium NCIMB 10415.
   4. pants
   Pārejas noteikumi
   Pielikumā minēto preparātu lietošanai teļiem un šo preparātu saturošo barību, kas ražota un marķēta pirms 2014. gada 19. maija, saskaņā ar noteikumiem, kas bija piemērojami pirms 2013. gada 19. novembra, arī turpmāk drīkst laist tirgū un lietot, līdz beidzas esošie krājumi.
   Pielikumā minēto preparātu lietošanai kaķiem un suņiem un šo preparātu saturošo barību, kas ražota un marķēta pirms 2015. gada 19. novembra, saskaņā ar noteikumiem, kas bija piemērojami pirms 2013. gada 19. novembra, arī turpmāk drīkst laist tirgū un lietot, līdz beidzas esošie krājumi.
   5. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 29. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

      (3)  Komisijas 2004. gada 14. jūlija Regula (EK) Nr. 1288/2004 par pastāvīgu atļauju izmantot dzīvnieku barībā dažas piedevas un pagaidu atļauju izmantot jau atļautu jaunu dzīvnieku barības piedevu (OV L 243, 15.7.2004., 10. lpp.).

      (4)  Komisijas 2005. gada 26. jūlija Regula (EK) Nr. 1200/2005 par pastāvīgu atļauju izmantot konkrētas piedevas dzīvnieku barībā un pagaidu atļauju tādas piedevas jaunam izmantojumam, kuru jau ir atļauts izmantot dzīvnieku barībā (OV L 195, 27.7.2005., 6. lpp.).

      (5)  Komisijas 2006. gada 14. februāra Regula (EK) Nr. 252/2006 par pastāvīgām atļaujām izmantot dažas barības piedevas un pagaidu atļaujām dažiem jau atļautu barības piedevu jauniem lietojumiem (OV L 44, 15.2.2006., 3. lpp.).

      (6)  Komisijas 2005. gada 21. jūnija Regula (EK) Nr. 943/2005 par dažu piedevu pastāvīgu atļaušanu barībā (OV L 159, 22.6.2005., 6. lpp.).

      (7)  Komisijas 2009. gada 3. februāra Regula (EK) Nr. 102/2009 par pastāvīgu atļauju izmantot piedevu dzīvnieku barībā (OV L 34, 4.2.2009., 8. lpp.).

      (8)  Komisijas 2011. gada 13. aprīļa Īstenošanas regula (ES) Nr. 361/2011 par atļauju izmantot Enterococcus faecium NCIMB 10415 kā barības piedevu gaļas cāļiem (atļaujas turētājs DSM Nutritional products Ltd, ko pārstāv DSM Nutritional Products Sp. z o.o.) un grozījumiem Regulā (EK) Nr. 943/2005 (OV L 100, 14.4.2011., 22. lpp.).

      (9)  EFSA Journal 2013; 11(2):3097 un 3098.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analītiskā metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  KVV/kg kompleksās barības ar mitruma saturu 12 %

                     Zootehnisko piedevu kategorija. Funkcionālā grupa: zarnu floras stabilizatori

                  4b1705

                     DSM Nutritional Products Ltd, ko pārstāv DSM Nutritional products Sp. z o.o.

                     Enterococcus faecium

                  NCIMB 10415

                                 Piedevas sastāvs

                              Preparāts Enterococcus faecium

                              NCIMB 10415, kas satur vismaz: mikrokapsulu veidā (ar šellaku) un citos mikrokapsulu veidos:
                              1 × 1010 KVV/g piedevas;
                              nepārklātu granulu veidā:
                              3,5 × 1010 KVV/g piedevas.

                                 Aktīvās vielas raksturojums

                                 Enterococcus faecium dzīvotspējīgas šūnas
                              NCIMB 10415

                                 Analītiskā metode
                                  (1)

                              Skaitīšanas metode: izlīdzināšanas metode Petri trauciņā, izmantojot žults eskulīna azīda agaru (EN 15788).
                              Identifikācija: pulsējošā lauka gela elektroforēze (PFGE).

                  Teļi
                  Kazlēni

                  —

                  1 × 109

                  —

                  Piedevas un premiksa lietošanas noteikumos norāda glabāšanas nosacījumus un noturību pret granulēšanos.

                  2023. gada 19. novembris

                  4b1705

                     DSM Nutritional Products Ltd, ko pārstāv DSM Nutritional products Sp. z o.o.

                     Enterococcus faecium

                  NCIMB 10415

                                 Piedevas sastāvs

                              Preparāts Enterococcus faecium

                              NCIMB 10415, kas satur vismaz 5 × 109 KVV/g piedevas;
                              mikrokapsulu veidā (ar šellaku).

                                 Aktīvās vielas raksturojums

                                 Enterococcus faecium dzīvotspējīgas šūnas
                              NCIMB 10415

                                 Analītiskā metode
                                  (1)

                              Skaitīšanas metode: izlīdzināšanas metode Petri trauciņā, izmantojot žults eskulīna azīda agaru (EN 15788).
                              Identifikācija: pulsējošā lauka gela elektroforēze (PFGE).

                  Kaķi

                  —

                  7 × 109

                  —

                  Piedevas un premiksa lietošanas noteikumos norāda glabāšanas nosacījumus un noturību pret granulēšanos.

                  2023. gada 19. novembris

                     Zootehnisko piedevu kategorija. Funkcionālā grupa: citas zootehniskās piedevas (zarnu darbības uzlabošana)

                  4b1705

                     DSM Nutritional Products Ltd, ko pārstāv DSM Nutritional products Sp. z o.o.

                     Enterococcus faecium

                  NCIMB 10415

                                 Piedevas sastāvs

                              Preparāts Enterococcus faecium

                              NCIMB 10415, kas satur vismaz 5 × 109 KVV/g piedevas;
                              mikrokapsulu veidā (ar šellaku).

                                 Aktīvās vielas raksturojums

                                 Enterococcus faecium dzīvotspējīgas šūnas
                              NCIMB 10415

                                 Analītiskā metode
                                  (1)

                              Skaitīšanas metode: izlīdzināšanas metode Petri trauciņā, izmantojot žults eskulīna azīda agaru (EN 15788).
                              Identifikācija: pulsējošā lauka gela elektroforēze (PFGE).

                  Suņi

                  —

                  2,5 × 109

                  Piedevas un premiksa lietošanas noteikumos norāda glabāšanas nosacījumus un noturību pret granulēšanos.

                  2023. gada 19. novembris

         (1)  Sīkāka informācija par analītiskajām metodēm atrodama Eiropas Savienības references laboratorijas barības piedevu jomā tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx


title: Komisijas Īstenošanas regula (ES) 2015/57 ( 2015. gada 15. janvāris ), ar kuru Īstenošanas regulu (ES) Nr. 792/2012 groza attiecībā uz noteikumiem par to atļauju, sertifikātu un citu dokumentu veidlapu paraugiem, kas paredzēti Padomes Regulā (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību, un Komisijas Regulā (EK) Nr. 865/2006, ar ko paredz sīki izstrādātus noteikumus attiecībā uz Padomes Regulu (EK) Nr. 338/97

text:
               16.1.2015

               LV

               Eiropas Savienības Oficiālais Vēstnesis

               L 10/19

         KOMISIJAS ĪSTENOŠANAS REGULA (ES) 2015/57
   (2015. gada 15. janvāris),
   ar kuru Īstenošanas regulu (ES) Nr. 792/2012 groza attiecībā uz noteikumiem par to atļauju, sertifikātu un citu dokumentu veidlapu paraugiem, kas paredzēti Padomes Regulā (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību, un Komisijas Regulā (EK) Nr. 865/2006, ar ko paredz sīki izstrādātus noteikumus attiecībā uz Padomes Regulu (EK) Nr. 338/97
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1996. gada 9. decembra Regulu (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību (1), un jo īpaši tās 19. panta 1. punktu,
   tā kā:

               (1)

               Lai īstenotu dažas rezolūcijas, kas pieņemtas Konvencijas par starptautisko tirdzniecību ar apdraudētajām savvaļas dzīvnieku un augu sugām (Cites), turpmāk “Konvencija”, Līgumslēdzēju pušu konferences sešpadsmitajā sanāksmē (2013. gada 3.–14. marts), Komisijas Īstenošanas regulā (ES) Nr. 792/2012 (2) būtu jāgroza daži noteikumi, un tā būtu jāpapildina ar jauniem noteikumiem.

               (2)

               Konkrētāk, saskaņā ar Cites Rezolūciju Conf. 16.8 būtu jāiekļauj noteikumi, kas atļauj izdot īpašus sertifikātus attiecībā uz mūzikas instrumentiem, lai vienkāršotu to nekomerciālu pārvietošanu pāri robežām, un saskaņā ar Cites Rezolūciju Conf. 14.6 būtu jānosaka jauns izcelsmes kods X attiecībā uz “īpatņiem, kuri iegūti jūras vidē, kas nav nevienas valsts jurisdikcijā”.

               (3)

               Tāpēc būtu attiecīgi jāgroza Īstenošanas regula (ES) Nr. 792/2012.

               (4)

               Šī regula būtu jāizmanto saistībā ar Regulu (EK) Nr. 865/2006, tāpēc ir svarīgi abas regulas piemērot no vienas un tās pašas dienas.

               (5)

               Šajā regulā paredzētie pasākumi ir saskaņā ar Savvaļas dzīvnieku un augu tirdzniecības komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulu (ES) Nr. 792/2012 groza šādi:

               1)

               regulas 1. pantu groza šādi:

                           a)

                           pantā iekļauj šādu 5.a) punktu:

                                       “5.a)

                                       mūzikas instrumentu sertifikāti;”

                                 ;

                           b)

                           panta 8. punktu aizstāj ar šādu:

                                       “8)

                                       personīgā īpašuma sertifikātu, ceļojošās izstādes sertifikātu un mūzikas instrumentu sertifikātu turpinājuma lapas;”

                                 ;

               2)

               regulas 2. panta 1. punktu aizstāj ar šādu:
               “1.   Importa atļauju, eksporta atļauju, reeksporta sertifikātu, personīgā īpašuma sertifikātu, paraugu kolekcijas sertifikātu, mūzikas instrumentu sertifikātu un šādu dokumentu pieteikuma veidlapas izstrādā pēc I pielikumā pievienotā parauga, izņemot tās vietas veidlapā, kuras aizpilda valsts iestādes.”;

               3)

               pielikumus groza saskaņā ar šīs regulas pielikumu.

         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 15. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 61, 3.3.1997., 1. lpp.

      (2)  Komisijas 2012. gada 23. augusta Īstenošanas regula (ES) Nr. 792/2012, ar ko paredz noteikumus par to atļauju, sertifikātu un citu dokumentu veidlapu paraugiem, kas paredzēti Padomes Regulā (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību, un groza Komisijas Regulu (EK) Nr. 865/2006 (OV L 242, 7.9.2012., 13. lpp.).

      PIELIKUMS
      Īstenošanas regulas (ES) Nr. 792/2012 pielikumus groza šādi:

                  1)

                  regulas I pielikumu groza šādi:

                              a)

                              norādījumus un paskaidrojumus, kas attiecas uz veidlapu “1 – Oriģināls”, groza šādi:

                                          i)

                                          1., 2. un 3. punktu aizstāj ar šādiem:

                                                      “1.

                                                      Faktiskā (re)eksportētāja (nevis aģenta) pilns nosaukums un adrese. Personīgā īpašuma sertifikāta vai mūzikas instrumentu sertifikāta gadījumā norāda juridiskā īpašnieka pilnu nosaukumu un adresi. Mūzikas instrumentu sertifikāta gadījumā – ja pieteikuma iesniedzējs nav juridiskais īpašnieks – veidlapā jānorāda gan īpašnieka, gan pieteikuma iesniedzēja pilns nosaukums un adrese, un attiecīgajai atļaujas izdevējiestādei jāiesniedz starp īpašnieku un pieteikuma iesniedzēju noslēgtā aizdevuma līguma kopija.

                                                      2.

                                                      Eksporta atļaujas vai reeksporta sertifikāta derīguma termiņš nepārsniedz sešus mēnešus, bet importa atļaujas derīguma termiņš – 12 mēnešus. Personīgā īpašuma sertifikāta un mūzikas instrumentu sertifikāta derīguma termiņš nepārsniedz trīs gadus. Pēc derīguma termiņa beigām šis dokuments zaudē spēku un tā oriģināls un pārējie eksemplāri turētājam bez kavēšanās jāatdod izdevējai uzraudzības iestādei. Importa atļauja nav derīga, ja tai atbilstošo (re)eksporta valsts Cites dokumentu (re)eksportam izmanto pēc minētā dokumenta derīguma termiņa beigām vai ja ievešana Savienībā notiek vēlāk nekā sešus mēnešus pēc tā izdošanas dienas.

                                                      3.

                                                      Faktiskā importētāja (nevis aģenta) pilns nosaukums un adrese. Personīgā īpašuma sertifikātiem vai mūzikas instrumentu sertifikātiem šo aili neaizpilda.”

                                                ;

                                          ii)

                                          5. punktu aizstāj ar šādu:

                                                      “5.

                                                      Personīgā īpašuma sertifikātiem vai mūzikas instrumentu sertifikātiem šo aili neaizpilda.”

                                                ;

                                          iii)

                                          8. punktu aizstāj ar šādu:

                                                      “8.

                                                      Aprakstam jābūt pēc iespējas precīzākam un jāietver trīsburtu kods saskaņā ar VII pielikumu Regulā (EK) Nr. 865/2006, ar ko paredz sīki izstrādātus noteikumus attiecībā uz Padomes Regulas (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību, ieviešanu. Mūzikas instrumentu sertifikāta gadījumā instrumenta aprakstam jābūt tādam, lai kompetentā iestāde varētu pārliecināties, ka sertifikāts atbilst importētajam vai eksportētajam īpatnim, un aprakstā jāiekļauj tādi elementi kā ražotāja nosaukums, sērijas numurs vai citi identifikācijas līdzekļi, piemēram, fotoattēli.”

                                                ;

                                          iv)

                                          13. punktā pievieno šādu ierakstu:

                                                      “X

                                                      īpatņi, kuri iegūti jūras vidē, kas nav nevienas valsts jurisdikcijā”

                                          v)

                                          14. punktā ierakstu “Q cirki un ceļojošās izstādes” aizstāj ar ierakstu “Q ceļojošās izstādes (paraugu kolekcija, cirks, zvērnīca, augu izstāde, orķestris vai muzeju izstāde, ko izmanto komerciālai izrādīšanai publikai)”;

                              b)

                              norādījumus un paskaidrojumus, kas attiecas uz veidlapu “2 – Šis eksemplārs paliek pie turētāja”, groza šādi:

                                          i)

                                          1., 2. un 3. punktu aizstāj ar šādiem:

                                                      “1.

                                                      Faktiskā (re)eksportētāja (nevis aģenta) pilns nosaukums un adrese. Personīgā īpašuma sertifikāta vai mūzikas instrumentu sertifikāta gadījumā norāda juridiskā īpašnieka pilnu nosaukumu un adresi. Mūzikas instrumentu sertifikāta gadījumā – ja pieteikuma iesniedzējs nav juridiskais īpašnieks – veidlapā jānorāda gan īpašnieka, gan pieteikuma iesniedzēja pilns nosaukums un adrese, un attiecīgajai atļaujas izdevējiestādei jāiesniedz starp īpašnieku un pieteikuma iesniedzēju noslēgtā aizdevuma līguma kopija.

                                                      2.

                                                      Eksporta atļaujas vai reeksporta sertifikāta derīguma termiņš nepārsniedz sešus mēnešus, bet importa atļaujas derīguma termiņš – 12 mēnešus. Personīgā īpašuma sertifikāta un mūzikas instrumentu sertifikāta derīguma termiņš nepārsniedz trīs gadus. Pēc derīguma termiņa beigām šis dokuments zaudē spēku un tā oriģināls un pārējie eksemplāri turētājam bez kavēšanās jāatdod izdevējai uzraudzības iestādei. Importa atļauja nav derīga, ja tai atbilstošo (re)eksporta valsts Cites dokumentu (re)eksportam izmanto pēc minētā dokumenta derīguma termiņa beigām vai ja ievešana Savienībā notiek vēlāk nekā sešus mēnešus pēc tā izdošanas dienas.

                                                      3.

                                                      Faktiskā importētāja (nevis aģenta) pilns nosaukums un adrese. Personīgā īpašuma sertifikātiem vai mūzikas instrumentu sertifikātiem šo aili neaizpilda.”

                                                ;

                                          ii)

                                          5. punktu aizstāj ar šādu:

                                                      “5.

                                                      Personīgā īpašuma sertifikātiem vai mūzikas instrumentu sertifikātiem šo aili neaizpilda.”

                                                ;

                                          iii)

                                          8. punktu aizstāj ar šādu:

                                                      “8.

                                                      Aprakstam jābūt pēc iespējas precīzākam un jāietver trīsburtu kods saskaņā ar VII pielikumu Regulā (EK) Nr. 865/2006, ar ko paredz sīki izstrādātus noteikumus attiecībā uz Padomes Regulas (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību, ieviešanu. Mūzikas instrumentu sertifikāta gadījumā instrumenta aprakstam jābūt tādam, lai kompetentā iestāde varētu pārliecināties, ka sertifikāts atbilst importētajam vai eksportētajam īpatnim, un aprakstā jāiekļauj tādi elementi kā ražotāja nosaukums, sērijas numurs vai citi identifikācijas līdzekļi, piemēram, fotoattēli.”

                                                ;

                                          iv)

                                          13. punktā pievieno šādu ierakstu:

                                                      “X

                                                      īpatņi, kuri iegūti jūras vidē, kas nav nevienas valsts jurisdikcijā”

                                          v)

                                          14. punktā ierakstu “Q cirki un ceļojošās izstādes” aizstāj ar ierakstu “Q ceļojošās izstādes (paraugu kolekcija, cirks, zvērnīca, augu izstāde, orķestris vai muzeju izstāde, ko izmanto komerciālai izrādīšanai publikai)”;

                              c)

                              norādījumus un paskaidrojumus, kas attiecas uz veidlapu “3 – Šo eksemplāru muita atdod izdevējai iestādei”, groza šādi:

                                          i)

                                          1., 2. un 3. punktu aizstāj ar šādiem:

                                                      “1.

                                                      Faktiskā (re)eksportētāja (nevis aģenta) pilns nosaukums un adrese. Personīgā īpašuma sertifikāta vai mūzikas instrumentu sertifikāta gadījumā norāda juridiskā īpašnieka pilnu nosaukumu un adresi. Mūzikas instrumentu sertifikāta gadījumā – ja pieteikuma iesniedzējs nav juridiskais īpašnieks – veidlapā jānorāda gan īpašnieka, gan pieteikuma iesniedzēja pilns nosaukums un adrese, un attiecīgajai atļaujas izdevējiestādei jāiesniedz starp īpašnieku un pieteikuma iesniedzēju noslēgtā aizdevuma līguma kopija.

                                                      2.

                                                      Eksporta atļaujas vai reeksporta sertifikāta derīguma termiņš nepārsniedz sešus mēnešus, bet importa atļaujas derīguma termiņš – 12 mēnešus. Personīgā īpašuma sertifikāta un mūzikas instrumentu sertifikāta derīguma termiņš nepārsniedz trīs gadus. Pēc derīguma termiņa beigām šis dokuments zaudē spēku un tā oriģināls un pārējie eksemplāri turētājam bez kavēšanās jāatdod izdevējai uzraudzības iestādei. Importa atļauja nav derīga, ja tai atbilstošo (re)eksporta valsts Cites dokumentu (re)eksportam izmanto pēc minētā dokumenta derīguma termiņa beigām vai ja ievešana Savienībā notiek vēlāk nekā sešus mēnešus pēc tā izdošanas dienas.

                                                      3.

                                                      Faktiskā importētāja (nevis aģenta) pilns nosaukums un adrese. Personīgā īpašuma sertifikātiem vai mūzikas instrumentu sertifikātiem šo aili neaizpilda.”

                                                ;

                                          ii)

                                          5. punktu aizstāj ar šādu:

                                                      “5.

                                                      Personīgā īpašuma sertifikātiem vai mūzikas instrumentu sertifikātiem šo aili neaizpilda.”

                                                ;

                                          iii)

                                          8. punktu aizstāj ar šādu:

                                                      “8.

                                                      Aprakstam jābūt pēc iespējas precīzākam un jāietver trīsburtu kods saskaņā ar VII pielikumu Regulā (EK) Nr. 865/2006, ar ko paredz sīki izstrādātus noteikumus attiecībā uz Padomes Regulas (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību, ieviešanu. Mūzikas instrumentu sertifikāta gadījumā instrumenta aprakstam jābūt tādam, lai kompetentā iestāde varētu pārliecināties, ka sertifikāts atbilst importētajam vai eksportētajam īpatnim, un aprakstā jāiekļauj tādi elementi kā ražotāja nosaukums, sērijas numurs vai citi identifikācijas līdzekļi, piemēram, fotoattēli.”

                                                ;

                                          iv)

                                          13. punktā pievieno šādu ierakstu:

                                                      “X

                                                      īpatņi, kuri iegūti jūras vidē, kas nav nevienas valsts jurisdikcijā”

                                          v)

                                          14. punktā ierakstu “Q cirki un ceļojošās izstādes” aizstāj ar ierakstu “Q ceļojošās izstādes (paraugu kolekcija, cirks, zvērnīca, augu izstāde, orķestris vai muzeju izstāde, ko izmanto komerciālai izrādīšanai publikai)”;

                              d)

                              norādījumus un paskaidrojumus, kas attiecas uz veidlapu “5 – Pieteikums”, groza šādi:

                                          i)

                                          1. punktu aizstāj ar šādu:

                                                      “1.

                                                      Faktiskā (re)eksportētāja (nevis aģenta) pilns nosaukums un adrese. Personīgā īpašuma sertifikāta vai mūzikas instrumentu sertifikāta gadījumā norāda juridiskā īpašnieka pilnu nosaukumu un adresi. Mūzikas instrumentu sertifikāta gadījumā – ja pieteikuma iesniedzējs nav juridiskais īpašnieks – veidlapā jānorāda gan īpašnieka, gan pieteikuma iesniedzēja pilns nosaukums un adrese, un attiecīgajai atļaujas izdevējiestādei jāiesniedz starp īpašnieku un pieteikuma iesniedzēju noslēgtā aizdevuma līguma kopija.”

                                                ;

                                          ii)

                                          3. punktu aizstāj ar šādu:

                                                      “3.

                                                      Faktiskā importētāja (nevis aģenta) pilns nosaukums un adrese. Personīgā īpašuma sertifikātiem vai mūzikas instrumentu sertifikātiem šo aili neaizpilda.”

                                                ;

                                          iii)

                                          5. punktu aizstāj ar šādu:

                                                      “5.

                                                      Personīgā īpašuma sertifikātiem vai mūzikas instrumentu sertifikātiem šo aili neaizpilda.”

                                                ;

                                          iv)

                                          8. punktu aizstāj ar šādu:

                                                      “8.

                                                      Aprakstam jābūt pēc iespējas precīzākam un jāietver trīsburtu kods saskaņā ar VII pielikumu Regulā (EK) Nr. 865/2006, ar ko paredz sīki izstrādātus noteikumus attiecībā uz Padomes Regulas (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību, ieviešanu. Mūzikas instrumentu sertifikāta gadījumā instrumenta aprakstam jābūt tādam, lai kompetentā iestāde varētu pārliecināties, ka sertifikāts atbilst importētajam vai eksportētajam īpatnim, un aprakstā jāiekļauj tādi elementi kā ražotāja nosaukums, sērijas numurs vai citi identifikācijas līdzekļi, piemēram, fotoattēli.”

                                                ;

                                          v)

                                          13. punktā pievieno šādu ierakstu:

                                                      “X

                                                      īpatņi, kuri iegūti jūras vidē, kas nav nevienas valsts jurisdikcijā”

                                          vi)

                                          14. punktā ierakstu “Q cirki un ceļojošās izstādes” aizstāj ar ierakstu “Q ceļojošās izstādes (paraugu kolekcija, cirks, zvērnīca, augu izstāde, orķestris vai muzeju izstāde, ko izmanto komerciālai izrādīšanai publikai)”;

                  2)

                  regulas III pielikumu groza šādi:

                              a)

                              norādījumos un paskaidrojumos, kas attiecas uz veidlapu “Oriģināls”, 14. punktā pievieno šādu ierakstu:

                                          “X

                                          īpatņi, kuri iegūti jūras vidē, kas nav nevienas valsts jurisdikcijā”

                              b)

                              norādījumos un paskaidrojumos, kas attiecas uz veidlapu “Pieteikums”, 14. punktā pievieno šādu ierakstu:

                                          “X

                                          īpatņi, kuri iegūti jūras vidē, kas nav nevienas valsts jurisdikcijā”

                  3)

                  regulas IV pielikumā virsrakstu lapas augšpusē, labajā pusē, aizstāj ar šādu:
                  “CEĻOJOŠĀS IZSTĀDES SERTIFIKĀTS
                  PERSONĪGĀ ĪPAŠUMA SERTIFIKĀTS
                  MŪZIKAS INSTRUMENTA SERTIFIKĀTS
                  TURPINĀJUMA LAPA”;

                  4)

                  regulas V pielikumu groza šādi:

                              a)

                              norādījumos un paskaidrojumos, kas attiecas uz veidlapu “1 – Oriģināls”, 9. punktā pievieno šādu ierakstu:

                                          “X

                                          īpatņi, kuri iegūti jūras vidē, kas nav nevienas valsts jurisdikcijā”

                              b)

                              norādījumos un paskaidrojumos, kas attiecas uz veidlapu “3 – Pieteikums”, 9. punktā pievieno šādu ierakstu:

                                          “X

                                          īpatņi, kuri iegūti jūras vidē, kas nav nevienas valsts jurisdikcijā”


title: Komisijas Īstenošanas regula (ES) Nr. 31/2013 ( 2013. gada 17. janvāris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               18.1.2013

               LV

               Eiropas Savienības Oficiālais Vēstnesis

               L 14/11

         KOMISIJAS ĪSTENOŠANAS REGULA (ES) Nr. 31/2013
   (2013. gada 17. janvāris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 17. janvārī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  67,8

                  TN

                  80,7

                  TR

                  124,7

                  ZZ

                  91,1

                  0707 00 05

                  EG

                  194,1

                  MA

                  158,2

                  TR

                  122,2

                  ZZ

                  158,2

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  98,6

                  TR

                  126,5

                  ZZ

                  112,6

                  0805 10 20

                  EG

                  53,7

                  MA

                  63,4

                  TR

                  61,9

                  ZA

                  103,6

                  ZZ

                  70,7

                  0805 20 10

                  IL

                  162,4

                  MA

                  90,3

                  ZZ

                  126,4

                  0805 20 30, 0805 20 50, 0805 20 70, 0805 20 90

                  IL

                  119,5

                  KR

                  139,7

                  TR

                  81,7

                  ZZ

                  113,6

                  0805 50 10

                  EG

                  87,0

                  TR

                  75,0

                  ZZ

                  81,0

                  0808 10 80

                  CN

                  90,1

                  MK

                  40,5

                  US

                  200,8

                  ZZ

                  110,5

                  0808 30 90

                  CN

                  61,0

                  US

                  132,9

                  ZZ

                  97,0

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 723/2012 ( 2012. gada 8. augusts ), ar ko atzīst tradicionālu apzīmējumu Padomes Regulas (EK) Nr. 1234/2007 nozīmē ( Cream – TDT-US-N0017)

text:
               9.8.2012

               LV

               Eiropas Savienības Oficiālais Vēstnesis

               L 212/13

         KOMISIJAS ĪSTENOŠANAS REGULA (ES) Nr. 723/2012
   (2012. gada 8. augusts),
   ar ko atzīst tradicionālu apzīmējumu Padomes Regulas (EK) Nr. 1234/2007 nozīmē (Cream – TDT-US-N0017)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 118.u panta 2. punktu saistībā ar tās 4. pantu,
   tā kā:

               (1)

               Divas Amerikas Savienotajās Valstīs dibinātas reprezentatīvas profesionālās organizācijas – WineAmerica un California Export Association – iesniedza Komisijai pieteikumu (saņemts 2010. gada 22. jūnijā) par tradicionālā apzīmējuma Cream aizsardzību saistībā ar Regulas (EK) Nr. 1234/2007 XIb pielikumā paredzētas kategorijas “3. Desertvīns” vīnkopības produktiem ar izcelsmes nosaukumu, kurš iekļauts V pielikumā Nolīgumam par vīna tirdzniecību starp Eiropas Kopienu un Amerikas Savienotajām Valstīm, kas apstiprināts ar Padomes Lēmumu 2006/232/EK (2).

               (2)

               Saskaņā ar 33. pantu Komisijas 2009. gada 14. jūlija Regulā (EK) Nr. 607/2009, ar ko paredz konkrētus sīki izstrādātus noteikumus Padomes Regulas (EK) Nr. 479/2008 piemērošanai attiecībā uz aizsargātiem cilmes vietas nosaukumiem un ģeogrāfiskās izcelsmes norādēm, tradicionālajiem apzīmējumiem, konkrētu vīna nozares produktu marķēšanu un noformēšanu (3), pieteikums tika publicēts Eiropas Savienības Oficiālajā Vēstnesī
                   (4). Divu mēnešu laikā pēc publicēšanas datuma netika saņemti nekādi iebildumi.

               (3)

               Pieteikums tradicionālā apzīmējuma Cream aizsardzībai attiecībā uz Amerikas vīniem atbilst nosacījumiem, kas paredzēti Regulas (EK) Nr. 1234/2007 118.u panta 1. punktā un Regulas (EK) Nr. 607/2009 31. un 35. pantā. Tāpēc pieteikums aizsardzībai būtu jāpieņem un tradicionālais apzīmējums Cream būtu jāiekļauj elektroniskajā datubāzē E-Bacchus attiecībā uz vīniem, ko ražo to abu reprezentatīvo profesionālo organizāciju biedri, kuras iesniedza pieteikumu.

               (4)

               Saskaņā ar Regulas (EK) Nr. 607/2009 30. panta 2. punktu Komisijai jāpublisko informācija par reprezentatīvo tirdzniecības organizāciju un tās biedriem. Minētā informācija būtu jāpublisko elektroniskajā datubāzē E-Bacchus.

               (5)

               Šajā regulā paredzētais pasākums ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Ar šo pieņem pieteikumu tradicionālā apzīmējuma Cream aizsardzībai attiecībā uz Amerikas vīnkopības produktiem kategorijā “3. Desertvīns”, kas paredzēta Regulas (EK) Nr. 1234/2007 XIb pielikumā. Apzīmējumu Cream iekļauj elektroniskajā datubāzē E-Bacchus atbilstīgi šīs regulas pielikumam.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 8. augustā

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 87, 24.3.2006., 1. lpp.

      (3)  OV L 193, 24.7.2009., 60. lpp.

      (4)  OV C 276, 13.10.2010., 6. lpp.

      PIELIKUMS

         Aizsargāts tradicionālais apzīmējums

                  —

                  Cream

         Valoda, kā minēts Regulas (EK) Nr. 607/2009 31. panta 1. punktā

                  —

                  Angļu

         Vīnkopības produkta attiecīgā kategorija vai kategorijas, uz ko attiecas aizsardzība (Regulas (EK) Nr. 1234/2007 XIb pielikums)

                  — 3.

                  Desertvīns

         Attiecīgo aizsargāto cilmes vietas nosaukumu vai ģeogrāfiskās izcelsmes norāžu saraksts

                  —

                  Izcelsmes nosaukumi, kā uzskaitīts Nolīguma par vīna tirdzniecību starp Eiropas Kopienu un Amerikas Savienotajām Valstīm V pielikumā

         Norāde par dalībvalstī vai trešā valstī piemērojamajiem noteikumiem

                  —

                     WineAmerica2009. gada 24. martā pieņemtā rezolūcija par vīna ražošanas definīcijām Eiropas Kopienai,

                  —

                     California Wine Export Program2009. gada 7. maijā pieņemtais lēmums.

         Definīcijas vai izmantošanas nosacījumu kopsavilkums

                  —

                     Cream ir ASV saldā stiprinātā vīna veids. Vīna krāsa ir no gaiši dzeltenas līdz viegli dzintarainai, tam ir pilnīga un salda garša, un tā aromāts parasti variē no vīnam raksturīga līdz augļu aromātam. Tomēr vīnam var būt rūpīgas nogatavināšanas radīta izsmalcinātāka garša. Vīns var būt ražots no vairāku gadu vīnogu ražas, un parasti tam piemīt saldā vīna iezīmes. Nogatavināšana notiek dažādos traukos. Stiprinājumam jābūt no vīnogu spirta.

         Izcelsmes valsts vai izcelsmes valstis

                  —

                  Amerikas Savienotās Valstis

         Reprezentatīvo tirdzniecības organizāciju to biedru saraksts, kas nodibināti trešā valstī un kam ir tiesības izmantot aizsargāto tradicionālo apzīmējumu, ir pieejams vietnē:

      http://ec.europa.eu/agriculture/markets/wine/e-bacchus/


title: Komisijas Īstenošanas regula (ES) Nr. 587/2014 ( 2014. gada 2. jūnijs ), ar ko paredz atkāpi no Padomes Regulas (EK) Nr. 1967/2006 attiecībā uz minimālo attālumu no krasta un minimālo dziļumu, kas jāievēro kuģiem, kuri izmanto no krasta velkamos vadus, noteiktos Francijas (Langdokas–Rusijonas un Provansas–Alpu–Kotdazīras) teritoriālajos ūdeņos

text:
               3.6.2014

               LV

               Eiropas Savienības Oficiālais Vēstnesis

               L 164/13

         KOMISIJAS ĪSTENOŠANAS REGULA (ES) Nr. 587/2014
   (2014. gada 2. jūnijs),
   ar ko paredz atkāpi no Padomes Regulas (EK) Nr. 1967/2006 attiecībā uz minimālo attālumu no krasta un minimālo dziļumu, kas jāievēro kuģiem, kuri izmanto no krasta velkamos vadus, noteiktos Francijas (Langdokas–Rusijonas un Provansas–Alpu–Kotdazīras) teritoriālajos ūdeņos
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 21. decembra Regulu (EK) Nr. 1967/2006, kas attiecas uz Vidusjūras zvejas resursu ilgtspējīgas izmantošanas pārvaldības pasākumiem (1), un jo īpaši tās 13. panta 5. punktu,
   tā kā:

               (1)

               Ar Regulas (EK) Nr. 1967/2006 13. panta 1. punktu velkamos zvejas rīkus ir aizliegts izmantot līdz trīs jūras jūdžu attālumā no krasta vai līdz 50 m izobātai, ja tāds dziļums sasniegts tuvāk pie krasta.

               (2)

               Pēc dalībvalsts lūguma Komisija var pieļaut atkāpi no Regulas (EK) Nr. 1967/2006 13. panta 1. punktā noteiktā aizlieguma, ja ir izpildīti 13. panta 5. un 9. punkta nosacījumi.

               (3)

               Komisija 2013. gada 1. oktobrī saņēma Francijas lūgumu piemērot atkāpi no minētās regulas 13. panta 1. punkta pirmās daļas attiecībā uz kuģiem, kuri izmanto no krasta velkamos vadus noteiktos jūras apgabalos, kas atrodas Francijas teritoriālajos ūdeņos, neatkarīgi no to dziļuma.

               (4)

               Francija sniedza jaunākos zinātniskos un tehniskos pamatojumus atkāpes piemērošanai.

               (5)

               Zivsaimniecības zinātnes, tehnikas un ekonomikas komiteja (ZZTEK) 2013. gada 4.–8. novembra plenārsēdē izvērtēja Francijas iesniegto lūgumu par minēto atkāpi un ar to saistīto pārvaldības plāna projektu.

               (6)

               Francijas lūgtā atkāpe atbilst Regulas (EK) Nr. 1967/2006 13. panta 5. un 9. punkta nosacījumiem.

               (7)

               Pastāv zināmi ģeogrāfiskie ierobežojumi, proti, kontinentālā šelfa nelielā platība.

               (8)

               Zvejai, kurā izmanto no krasta velkamos vadus, nav būtiskas ietekmes uz jūras vidi.

               (9)

               Francijas lūgtā atkāpe ietekmē nelielu kuģu skaitu, proti, tikai 23 kuģus.

               (10)

               Zveju, kurā izmanto no krasta velkamos vadus, veic seklos ūdeņos, un mērķsugas ir dažādas. Šāda veida zveju nevar veikt ar citiem zvejas rīkiem.

               (11)

               Pārvaldības plāns garantē, ka nākotnē netiks palielināta zvejas piepūle, jo zvejas atļaujas tiks izdotas konkrētiem 23 kuģiem, kuru kopējā zvejas piepūle ir 1 225 kW un kuriem Francija jau ir atļāvusi zvejot.

               (12)

               Šis lūgums attiecas uz kuģiem, kuri šajā zvejniecībā darbojas ilgāk nekā piecus gadus un saskaņā ar pārvaldības plānu, kuru Francija pieņēmusi 2014. gada 15. aprīlī (2) atbilstīgi Regulas (EK) Nr. 1967/2006 19. panta 2. punktam.

               (13)

               Šie kuģi ir iekļauti sarakstā, kas paziņots Komisijai saskaņā ar Regulas (EK) Nr. 1967/2006 13. panta 9. punktu.

               (14)

               Attiecīgās zvejas darbības atbilst Regulas (EK) Nr. 1967/2006 4. panta prasībām, jo Francijas sagatavotais pārvaldības plāns skaidri aizliedz zvejot virs aizsargājamām dzīvotnēm.

               (15)

               Regulas (EK) Nr. 1967/2006 8. panta 1. punkta h) apakšpunkta prasības nav piemērojamas, jo tās attiecas uz traleriem.

               (16)

               Attiecībā uz prasību ievērot 9. panta 3. punktu, kas nosaka minimālo linuma acs izmēru, Komisija konstatē, ka – ņemot vērā to, ka attiecīgās zvejas darbības ir ļoti selektīvas, tām ir nebūtiska ietekme uz jūras vidi un tās netiek veiktas virs aizsargājamām dzīvotnēm, – Francija savā pārvaldības plānā ir atļāvusi atkāpties no šiem noteikumiem atbilstīgi Regulas (EK) Nr. 1967/2006 9. panta 7. punktam.

               (17)

               Attiecīgās zvejas darbības atbilst datu reģistrēšanas prasībām, kas izklāstītas Padomes Regulas (EK) Nr. 1224/2009 (3) 14. pantā.

               (18)

               Attiecīgās zvejas darbības neietekmē tādu kuģu darbības, kas izmanto citus zvejas rīkus, nevis traļus, zvejas vadus vai līdzīgus velkamos zvejas rīkus.

               (19)

               Tādu kuģu darbība, kas izmanto no krasta velkamos vadus, ir reglamentēta Francijas sagatavotajā pārvaldības plānā, lai nodrošinātu, ka Regulas (EK) Nr. 1967/2006 III pielikumā minēto sugu nozveja ir minimāla.

               (20)

               Kuģi, kas izmanto no krasta velkamos vadus, netiek izmantoti galvkāju zvejai.

               (21)

               Francijas sagatavotais pārvaldības plāns ietver zvejas darbību uzraudzības pasākumus, kā paredzēts Regulas (EK) Nr. 1967/2006 13. panta 9. punkta trešajā daļā.

               (22)

               Tāpēc lūgtā atkāpe būtu jāpiešķir.

               (23)

               Francijai noteiktā laikā un saskaņā ar Francijas sagatavotajā pārvaldības plānā paredzēto uzraudzības plānu būtu jāsniedz Komisijai attiecīgs ziņojums.

               (24)

               Eiropas Parlamenta un Padomes Regulas (ES) Nr. 1380/2013 (4) 15. panta 11. punkts paredz, ka attiecībā uz sugām, uz kurām attiecas nozvejas izkraušanas pienākums, kā noteikts minētās regulas 15. panta 1. punktā, ierobežo to, kā izmanto sugu nozveju, kurā īpatņi ir mazāki par minimālo saglabāšanas references izmēru, pieļaujot tikai izmantošanu mērķiem, kas nav tiešs patēriņš pārtikā.

               (25)

               Saskaņā ar Regulas (EK) Nr. 1967/2006 15. panta 3. punktu Francijas sagatavotajā pārvaldības plānā ir iekļauta atkāpe no jūras organismu minimālā izmēra attiecībā uz sardīņu mazuļiem, kas ir izkrauti patēriņam pārtikā un kas ir plānā reglamentēto zvejas darbību mērķsuga.

               (26)

               Būtu jānosaka atkāpes piemērošanas ilguma ierobežojums, lai atspoguļotu izkraušanas pienākuma spēkā stāšanās grafiku, kā noteikts Regulas (ES) Nr. 1380/2013 15. panta 1. punktā.

               (27)

               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

         IR PIEŅĒMUSI ŠO REGULU.
   1. pants
   Atkāpe
   Regulas (EK) Nr. 1967/2006 13. panta 1. punktu nepiemēro Francijas teritoriālajos ūdeņos, kas pieguļ Langdokas–Rusijonas reģiona un Provansas–Alpu–Kotdazīras reģiona krastam, attiecībā uz kuģiem, kuri izmanto no krasta velkamos vadus un:

               a)

               kuru reģistrācijas numurs ir minēts Francijas sagatavotajā pārvaldības plānā;

               b)

               kuri šajā zvejniecībā darbojas ilgāk nekā piecus gadus un kuriem nākotnē netiks palielināta zvejas piepūle; un

               c)

               kuri ir zvejas atļaujas turētāji un darbojas saskaņā ar pārvaldības plānu, kuru Francija pieņēmusi atbilstīgi Regulas (EK) Nr. 1967/2006 19. panta 2. punktam.

         2. pants
   Uzraudzības plāns un ziņojums
   Francija gada laikā pēc šīs regulas stāšanās spēkā iesniedz Komisijai ziņojumu, kas sagatavots saskaņā ar uzraudzības plānu, kas paredzēts 1. panta c) punktā minētajā pārvaldības plānā.
   3. pants
   Stāšanās spēkā un piemērošanas periods
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro līdz 2014. gada 31. decembrim.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 2. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 36, 8.2.2007., 6. lpp.

      (2)  JORF Nr. 0101, 30.4.2014., 7452. lpp.

      (3)  Padomes 2009. gada 20. novembra Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 343, 22.12.2009., 1. lpp.).

      (4)  Eiropas Parlamenta un Padomes 2013. gada 11. decembra Regula (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).


title: Komisijas Īstenošanas regula (ES) 2017/787 (2017. gada 8. maijs), ar ko nosaka minimālo saglabāšanas references izmēru sarkanspuru pagelei Atlantijas okeāna ziemeļaustrumu daļā

text:
               9.5.2017

               LV

               Eiropas Savienības Oficiālais Vēstnesis

               L 119/4

         KOMISIJAS ĪSTENOŠANAS REGULA (ES) 2017/787
   (2017. gada 8. maijs),
   ar ko nosaka minimālo saglabāšanas references izmēru sarkanspuru pagelei Atlantijas okeāna ziemeļaustrumu daļā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1998. gada 30. marta Regulu (EK) Nr. 850/98 par zvejas resursu saglabāšanu, izmantojot tehniskos līdzekļus jūras organismu mazuļu aizsardzībai (1), un jo īpaši tās 45. panta 1. punktu,
   tā kā:

               (1)

               Eiropas Parlamenta un Padomes Regulā (ES) Nr. 1380/2013 (2) ir paredzēti jūras bioloģisko resursu saglabāšanas un ilgtspējīgas izmantošanas pasākumi, inter alia arī minimālais saglabāšanas references izmērs, kas ir jūras ūdeņu dzīvo organismu sugu izmērs, kuru nosaka, ņemot vērā dzimumbriedumu, un uz kuru nesasniegušiem īpatņiem attiecina ierobežojumus vai stimulus ar mērķi nepieļaut to nozvejošanu zvejas darbībās.

               (2)

               Saskaņā ar Regulas (ES) Nr. 1380/2013 2. panta 2. punktu kopējās zivsaimniecības politikas mērķis ir nodrošināt to, ka dzīvo jūras bioloģisko resursu izmantošana atjauno un uztur zvejoto sugu populācijas virs līmeņa, kas spēj nodrošināt maksimālo ilgtspējīgas ieguves apjomu.

               (3)

               Regulas (EK) Nr. 850/98 45. panta 1. punktā ir noteikts, ka tad, ja jūras organismu krājumu saglabāšanas nolūkā ir jārīkojas nekavējoties, Komisija, papildinot minēto regulu vai atkāpjoties no tās, var pieņemt visus vajadzīgos pasākumus. Minētās regulas XII pielikumā ir noteikts jūras organismu minimālais saglabāšanas references izmērs. Pašreiz šajā pielikumā nav noteikts minimālais saglabāšanas references izmērs sarkanspuru pagelei (Pagellus bogaraveo).

               (4)

               Sarkanspuru pagele ir Atlantijas okeāna ziemeļaustrumu daļā sastopama dziļūdens suga, kas aug lēni, dzīvo ilgi un dzimumbriedumu sasniedz vēlu, tai ir zema produktivitāte un tā ir jutīga pret izmantošanu. Marķēšanas dati liecina, ka sarkanspuru pageles areāls ir plašs. Tā ir izplatīta no Vidusjūras līdz Atlantijas okeānam. Bioloģisko un pārvaldības apsvērumu dēļ Starptautiskā Jūras pētniecības padome (ICES) uzskata, ka Atlantijas okeāna ziemeļaustrumu daļā ir trīs dažādi šīs sugas populācijas komponenti, proti: a) ICES VI, VII un VIII apakšapgabalā; b) ICES IX apakšapgabalā un tam blakus esošos apgabalos un c) ICES X apakšapgabalā (Azoru salas).

               (5)

               Saskaņā ar ICES jaunāko, 2016. gada jūnija, ieteikumu par sarkanspuru pageli (turpmāk “ICES jaunākais ieteikums”) (3) krājums ICES VI, VII un VIII apakšapgabalā ir ļoti noplicināts, un pirmo reizi ir ieteikts kopējo pieļaujamo nozveju (KPN) noteikt nulles apjomā. ICES norādīja, ka sarkanspuru pageles nozvejas līmenis ICES VI, VII un VIII apakšapgabalā ir 1–2 % no vēsturiskā līmeņa, kāds tas bija pagājušā gadsimta 60. un 70. gados. Turklāt, pamatojoties uz konstatējumiem, kas izdarīti trijās grunts traļu zvejas uzraudzības uzskaitēs Francijā, Spānijā un Īrijā, ICES norāda, ka minēto zinātnisko apsekojumu laikā attiecīgās sugas zivis tiek nozvejotas reti; tas apstiprina vērtējumu, ka nārsta bara biomasa ir ļoti maza. Tāpēc ICES iesaka darīt visu iespējamo, lai samazinātu mirstību un ļautu krājumam atjaunoties (3). Turklāt ICES uzsver, ka ir svarīgi nekavējoties īstenot pārvaldības pasākumus, lai aizsargātu zivju mazuļus, it īpaši noteikt minimālo izkraušanas izmēru, lai tādējādi novērstu mazo zivju nozveju.

               (6)

               Saskaņā ar ICES jaunāko ieteikumu par sarkanspuru pageli ICES IX apakšapgabalā ir ieteikts nozvejas samazināt par 13 % 2017. gadā un par vēl 14 % – 2018. gadā (4). ICES konstatē, ka kopš 2009. gada nozvejas ir saglabājušās ievērojami zem KPN un to apjoms ir samazinājies no 718 tonnām 2009. gadā līdz 152 tonnām 2015. gadā (5). Turklāt ICES norāda, ka krājumu izplatības apgabals sniedzas ārpus IX apakšapgabala un nozvejas statistika ir nepilnīga.

               (7)

               Saskaņā ar ICES jaunāko ieteikumu par sarkanspuru pageli ICES X apakšapgabalā ir ieteikts nozvejas samazināt par 12 % 2017. gadā un par vēl 12 % – 2018. gadā. ICES X apakšapgabalā sarkanspuru pageles nozvejas līmenis ir aptuveni divas trešdaļas no līmeņa, kāds bija 2009. gadā un iepriekšējos gados. 2015. gada aprīlī ZZTEK norādīja, ka pēdējos gados ir samazinājusies gan sarkanspuru pageles nozveja, gan nozveja uz piepūles vienību, kas nozīmē, ka ir samazinājusies arī sarkanspuru pageles zvejas biomasa; iepriekšminētais norāda uz to, ka pašreiz spēkā esošie pasākumi nav bijuši pietiekami efektīvi, lai novērstu šādu samazināšanos.

               (8)

               Īpaši ņemot vērā to, ka ievērojamas nozvejas no IX apgabala krājuma tiek gūtas blakus esošajos apgabalos, kuros nepiemēro spēkā esošo KPN un trūkst informācijas par krājumu, ICES iesaka izveidot pārvaldības plānu, kas aptvertu visu krājuma izplatības apgabalu, arī blakus esošos CECAF (Centrālaustrumu Atlantijas zvejniecības komitejas) un GFCM (Vidusjūras Vispārējās zivsaimniecības komisijas) apgabalus. ICES iesaka īstenot pārvaldības pasākumus, kas nodrošinātu līdzsvaru starp jaunāku zivju un vecāku zivju izmantošanu. To var panākt, nosakot minimālo izkraušanas izmēru.

               (9)

               Iepriekš minētās jaunākās tendences rāda, ka sarkanspuru pageles intensīvā izmantošana, kas izpaudās kā pārzveja, un pārvaldības pasākumu nepietiekamība ir novedusi pie tā, ka krājums ICES VI, VII un VIII apakšapgabalā ir ļoti noplicināts un krājums IX un X apakšapgabalā ir samazinājies līdz zemam līmenim.

               (10)

               Ņemot vērā iepriekš minēto, ir skaidras norādes, ka sarkanspuru pageles krājumi Atlantijas okeāna ziemeļaustrumu daļā ir pārmērīgi izmantoti un, neveicot tūlītējus zivju mazuļu aizsardzības pasākumus, krājumiem visos apgabalos draud izsīkšana.

               (11)

               Līdzekļi, ko Savienība līdz šim izmantojusi, lai samazinātu sarkanspuru pageles mirstību, ietver KPN, ko piemēro kopš 2003. gada, un minimālo saglabāšanas references izmēru (33 cm), kurš Vidusjūrā ieviests ar Padomes Regulu (EK) Nr. 1967/2006 (6), kas attiecas uz Vidusjūras zvejas resursu ilgtspējīgas izmantošanas pārvaldības pasākumiem, pamatojoties uz zinātnisko ieteikumu (7). Regula (EK) Nr. 850/98, ar ko nosaka minimālos saglabāšanas references izmērus konkrētiem jūras organismiem citos apgabalos, tostarp Atlantijas okeānā, patlaban nenosaka minimālo izmēru sarkanspuru pagelei Atlantijas okeānā.

               (12)

               Saskaņā ar zinātnisko ieteikumu Atlantijas sarkanspuru pagele VI, VII, VIII, IX un X apgabalā dzimumbriedumu sasniedz, kad tās izmērs ir 33–36 cm. Novērtējot pasākuma samērīgumu un jo īpaši lemjot par to, vai krājumam piemērot minimālo izmēru 33 cm, Komisija izvērtēja zinātnisko ieteikumu un ņēma vērā nepieciešamību panākt saskaņotību ar kopējo zivsaimniecības politiku un mērķi pakāpeniski izskaust izmetumus. Zinātniskais ieteikums liecina, ka 75 % sarkanspuru pageles tēviņu un 25 % sarkanspuru pageles mātīšu dzimumbriedumu sasniedz, kad to izmērs ir 33 cm (8). Tāpēc 33 cm ir izmērs, kuru sasniegusi sarkanspuru pagele spēj vairoties un papildināt krājumu. Turklāt 36 cm minimālā izmēra noteikšana novestu pie sarkanspuru pageles izmetumiem, kas tādējādi nebūtu saskaņā ar izmetumu pakāpeniskas izskaušanas mērķi.

               (13)

               Turklāt minimālo izmēru 33 cm patlaban piemēro sarkanspuru pagelei Vidusjūrā. Sarkanspuru pagele ir izplatīta gan Vidusjūrā, gan Atlantijas okeāna ziemeļaustrumu daļā, tāpēc, lai pasākumi būtu efektīvi, visiem krājuma izplatības apgabaliem ir jānosaka vienāds aizsardzības līmenis. Tas arī novērstu nepatiesu ziņošanu. Atļauja nozvejot un izkraut sarkanspuru pageles, kuru izmērs ir mazāks nekā 33 cm, negatīvi ietekmē sugas reproduktīvo spēju un nopietni apdraud Atlantijas okeāna ziemeļaustrumu krājumu saglabāšanu.

               (14)

               Šajā regulā paredzētie pasākumi attiecas uz izsmeļamu zivju krājumu saglabāšanu. To mērķis ir novērst sarkanspuru pageles krājumu pārmērīgu izmantošanu un atjaunot šos krājumus drošās bioloģiskās robežās. Šiem krājumiem noteikto minimālo izmēru 33 cm piemēro gan attiecībā uz Savienības, gan importētiem produktiem, neatkarīgi no to izcelsmes. Turklāt pasākumi tiks īstenoti saistībā ar Savienības saglabāšanas pasākumiem, kas paredzēti līdzīgu problēmu risināšanai, tostarp ar Padomes Regulu (ES) Nr. 1367/2014 (9).

               (15)

               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 850/98 piemērošanas vajadzībām un papildinot tās XII pielikumu, attiecībā uz sarkanspuru pageli (Pagellus bogaraveo) 1.–5. reģionā, kā definēts minētās regulas 2. pantā, piemēro minimālo references izmēru 33 cm.
   2. pants
   Komisija līdz 2018. gada beigām novērtē, vai ar šo regulu ieviestie pasākumi joprojām ir vajadzīgi.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 8. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 125, 27.4.1998., 1. lpp.

      (2)  Eiropas Parlamenta un Padomes 2013. gada 11. decembra Regula (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).

      (3)  ICES2016. gada 3. jūnija ieteikums 9.3.43 par sarkanspuru pageli 6., 7. un 8. apakšapgabalā.

      (4)  ICES2016. gada 3. jūnija ieteikums 9.3.41 par sarkanspuru pageli 9. apakšapgabalā.

      (5)  ICES WGDEEP 2016. gada ziņojums, 535. lpp.

      (6)  Padomes 2006. gada 21. decembra Regula (EK) Nr. 1967/2006, kas attiecas uz Vidusjūras zvejas resursu ilgtspējīgas izmantošanas pārvaldības pasākumiem un ar ko groza Regulu (EEK) Nr. 2847/93, kā arī atceļ Regulu (EK) Nr. 1626/94 (OV L 409, 30.12.2006., 11. lpp.).

      (7)  SEC(2002) 888 (Briselē, 16.8.2002.) Ad hoc darba grupas ziņojums par Andalūzijas un Sicīlijas iesniegto atjaunošanas plānu izvērtējumu un dokuments SEC(2004) 772, 406. lpp.

      (8)  ZZTEK ziņojums 16-09 – Red seabream JRC101980, Sarkanspuru pageles (Pagellus bogaraveo) minimālais saglabāšanas izmērs, 9. lpp., 5., 6. un 7. punkts.

      (9)  Padomes 2014. gada 15. decembra Regula (ES) Nr. 1367/2014, ar ko 2015. un 2016. gadam nosaka Savienības zvejas kuģu zvejas iespējas attiecībā uz konkrētiem dziļūdens zivju krājumiem (OV L 366, 20.12.2014., 1. lpp.).